મારા ચાલકનું નામ છે કિફાયત, કિશોરી એ છોકરીને લઈને જ્યારે મારો પાછળની સીટનો દરવાજો ખોલી કિફાયતના હૈદરાબાદથી આવેલા બંને દોસ્તોની વચ્ચે બેસાડી દે છે ત્યારેય મારે કંઈ નવાઈ જેવું નથી, સરિતાને કોઈ સંકોચ નથી, એ બંનેની વચ્ચે જઈને બેસી ગઈ. જો કે સરિતાની વ્યવસ્થા કિફાયતના પાછળની સીટ પર બેઠેલા બે દોસ્તોમાંના એક – શહાબ માટે કરાઈ છે. બીજા દોસ્તને પણ કિફાયતે આવો જ પ્રસ્તાવ આપેલો પણ પૈસાના અભાવે એ મનની હા હોઠ સુધી લાવી શક્યો નહોતો, પણ સરિતાને જોઈને એ બંનેના મનમાં સ્પંદનોનો વંટોળ ઉઠ્યો છે, સરિતા થોડો સમય શહાબની માલિકીની થઈ છે, પોતાની મનમરજી મુજબ એ એની સાથે વર્તી શકે એમ હોવાથી એ અદમ્ય આકર્ષણ અનુભવે છે. કિફાયત કિશોરીને બે રૂપિયા આપે છે અને એ સરિતા અને સલામ મૂકીને જતો રહે છે.